Ըստ նոր սահմանադրության և ԱԺ կանոնակարգ սահմանադրական օրենքի՝ վարչապետի ընտրությունը միակ բարձրաստիճան պաշտոնյայի ընտրությունն է, որը ընթանալու է անվանական քվեարկությամբ, այսինքն՝ պատգամավորների քվեարկությունը բաց ու տեսանելի է լինելու բոլորի համար, ինչպես ցանկացած օրենսդրական նախաձեռնության դեպքում է: Նկատենք, որ հանրապետության նախագահի, բարձրագույն դատական խորհրդի անդամների, Սահմանադրական դատարանի անդամների, Վճռաբեկ դատարանի դատավորների, ԱԺ մշտական հանձնաժողովների նախագահների ընտրությունը կատարվում է փակ-գաղտնի ընթացակարգով: Հիշեցնենք, որ բարձրագույն դատական խորհրդի անդամների փակ-գաղտնի քվեարկությունից հետո վիճաբանություն սկսվեց խորհրդարանում ՀՀԿ-ականների և Ելք-ականների միջև, քանի որ ըստ Ելք-ի արդյունքները կեղծվել են: